आयझॅक हेर्झोग

आयझॅक हेर्झोग (जन्म २२ सप्टेंबर १९६०) हा एक इस्रायली राजकारणी आहे जो २०२१ पासून इस्रायलचे ११ वे अध्यक्ष म्हणून काम करत आहे. इस्रायलच्या स्वातंत्र्याच्या घोषणेनंतर जन्मलेले ते पहिले राष्ट्राध्यक्ष आहेत.

इस्रायलचे माजी अध्यक्ष चैम हर्झोग यांचा मुलगा, तो व्यवसायाने वकील आहे आणि १९९९ आणि २००१ पासून त्याने सरकारी सचिव म्हणून काम केले आहे. ते २००३ ते २०१८ पर्यंत क्नेसेटचे सदस्य होते. त्यांनी २००५ आणि २०११ दरम्यान अनेक मंत्री पदे भूषवली, ज्यात २००७ ते २०११ पर्यंत पंतप्रधान एहुद ओल्मर्ट आणि बिन्जामिन नेतान्याहू यांच्या अंतर्गत कल्याण आणि सामाजिक सेवा मंत्री म्हणून काम केले.

त्यांनी २०१३ ते २०१७ पर्यंत लेबर पार्टी आणि झिओनिस्ट युनियनच्या युतीचे अध्यक्ष म्हणून काम केले. त्यांनी २०१३ ते २०१८ पर्यंत विरोधी पक्षनेते म्हणून काम केले आणि २०१५ च्या निवडणुकीत ते लेबर पार्टीचे पंतप्रधानपदाचे उमेदवार होते.

२०२१ च्या इस्रायलच्या अध्यक्षीय निवडणुकीत ते निवडून आले आणि ७ जुलै २०२१ रोजी त्यांनी पद सांभाळले. एखद्या इस्त्रायली राष्ट्राध्यक्षांचा तो पहिला मुलगा आहे जो स्वतः राष्ट्राध्यक्ष झाला आहे.

प्रारंभिक जीवन आणि शिक्षण 
आयझॅक (यित्झाक) उर्फ "बुगी", यांचा जन्म तेल अवीव येथे झाला. ते १९८३ ते १९९३ या काळात इस्रायलचे सहावे अध्यक्ष म्हणून दोन वेळा काम करणारे जनरल चेम हर्झोग हे त्यांचे वडील आहे आणि काउंसिल फॉर अ ब्युटीफुल इस्रायलच्या संस्थापक ऑरा अम्बाचे त्यांच्या आई आहे.   त्यांच्या वडिलांचा जन्म आयर्लंडमध्ये झाला होता आणि आईचा जन्म इजिप्तमध्ये झाला होता; त्यांची कुटुंबे पूर्व युरोपीय ज्यू वंशाची होती (पोलंड, रशिया आणि लिथुआनियामधील). त्याला दोन भाऊ आणि एक बहीण आहे.  त्यांचे आजोबा, रब्बी यित्झाक हालेवी हर्झोग हे १९२२ ते १९३५ आयर्लंडचे पहिले मुख्य रब्बी होते. इस्रायलचे तिसरे परराष्ट्र मंत्री अब्बा एबान हे त्यांचे काका होते. 

जेव्हा त्याचे वडील तीन वर्षे संयुक्त राष्ट्रात इस्रायलचे स्थायी प्रतिनिधी म्हणून काम करत होते, तेव्हा हरझोग न्यू यॉर्क शहरात राहत होते आणि रमाझ शाळेत शिकले होते.  पुढील वर्षांमध्ये, हायस्कूलमध्ये शिकत असताना, हर्झॉगने कॉर्नेल विद्यापीठ आणि न्यू यॉर्क विद्यापीठात प्रगत शैक्षणिक शिक्षण घेतले.  

१९७८ च्या शेवटी जेव्हा ते इस्रायलला परतले तेव्हा त्याने इस्रायल संरक्षण दलात नावनोंदणी केली आणि इस्रायली इंटेलिजन्स कॉर्प्सच्या युनिट ८२०० मध्ये प्रमुख अधिकारी म्हणून काम केले.

त्यांनी तेल अवीव विद्यापीठात कायद्याचे शिक्षण घेतले. त्याने त्याचे वडील हर्झोग, फॉक्स आणि नीमन यांनी स्थापन केलेल्या लॉ फर्ममध्ये काम केले.

वैयक्तिक जीवन 
हर्झोगचे लग्न मिचल या वकीलाशी झाले असून त्याला तीन मुले आहेत. तो तेल अवीवच्या त्झाहाला शेजारच्या त्याच्या बालपणीच्या घरात राहतो.

संदर्भ 

इस्रायलचे राष्ट्राध्यक्ष
हयात व्यक्ती
इ.स. १९६० मधील जन्म